Správa zo zahraničnej pracovnej cesty
1.	Účastníci ZPC
Meno a priezvisko: 			Mgr. Žaneta Csáderová 		
Názov pracoviska: 	ADA SR, Hanulova 5/C, 841 01 Bratislava
Pracovné zaradenie: 			riaditeľ
Znalosť jazykov: 			anglicky, rusky

Meno a priezvisko: 			MUDr. Ľubomír Gulán  		
Názov pracoviska: 	ADA SR, Hanulova 5/C, 841 01 Bratislava
Pracovné zaradenie: 			odborný pracovník pre vzdelávanie
Znalosť jazykov: 			anglicky, rusky, nemecky

2.	Zahraničná pracovná cesta
Štát:					Ruská federácia
Mesto:					Moskva
Dátum:				16.-18. 1. 2018
Prijímajúca organizácia:	RUSADA
Účel cesty:	dohoda o spolupráci
Spôsob financovania:	ZPC bola financovaná z rozpočtu Antidopingovej agentúry SR.
3.	Rámcový program pobytu
Dátum:	17.-18. 1 2018

Navštívená organizácia:	RUSADA
Kontaktovaní partneri: 	zamestnanci RUSADA, medzinárodní experti WADA

Kontaktné adresy:			-

4.	Priebeh 
	 
Rokovanie s riaditeľom RUSADA (Yuri Ganus) za prítomnosti Margarity Pakhnotskej a medzinárodného experta Ieva Lukosiute-Stanikuniene sa  uskutočnilo v priestoroch RUSADA na Begovej ulici v Moskve.  Bola nám predstavená činnosť Ruskej antidopingovej agentúry a spoločne sme prebrali možnosti a formu spolupráce. 

Ďalšou časťou programu bolo predstavenie jednotlivých oddelení a zamestnancov RUSADA.

Po podpise dohody sme mali možnosť sa bližšie zoznámiť s jednotlivými úsekmi a prediskutovať podrobne vykonávané činnosti.

•	Úsek plánovania a testovania – v minulom roku bolo urobených viac ako 6000 odberov, pre agentúru pracuje na dohodu viac ako 70 dopingových komisárov, ich počet sa ešte plánuje navýšiť. NRTP obsahuje 400 športovcov, ako tzv. „vysoko prioritných“ ich je okolo 16000 v 56 športoch.

•	Na úseku vyšetrovania a spracovania výsledkov sú interne zamestnaní traja právnici. Predošlý modul, keď o porušení AD pravidla a treste rozhodovali disciplinárne komisie športových zväzov bol zrušený a bol zriadený nezávislý tribunál zložený z 3 externých právnikov a 4 lekárov . V minulom roku bolo riešených viac ako 120 porušení.

•	Úsek pre prevenciu a vzdelávanie zamestnáva v súčasnosti 7 ľudí, ktorí pripravujú kampane a tlačené média pre školy, športovcov, trénerov, rodičov. RUSADA taktiež využíva elektronické vzdelávanie cez Triagonal, pre športovcov RTP aj pre súťažiacich na medzinárodných podujatiach je jeho absolvovanie povinné.

•	Úsek pre TUE – RUSADA má vytvorenú internetovú stránku na vyhľadávanie zakázaných látok v liekoch v závislosti od športu a zároveň mobilnú aplikáciu, ktorá využíva čítanie čiarových kódov z balenia. V minulom roku pre nich TUE udeľovala komisia UKAD, z 98 žiadostí bolo udelených 27 terapeutických výnimiek.

•	Úsek pre získavanie informácií má 4 ľudí, ktorí sledujú sociálne siete a iné médiá a zároveň s pomocou špeciálneho softvéru spájajú tieto informácie s cieľom získať ucelený obraz o dopingu a zdroji zakázaných látok. Na pomoc pri sledovaní na nedostupných miestach RUSADA zakúpila dron s nainštalovanou 4K HD kamerou.

5.	Odporúčané závery

SADA bude implementovať niektoré poznatky na zvýšenie efektivity boja proti dopingu, najmä čo sa týka povinnosti športových zväzov vzdelávať svojich členov a povinnosti športovcov absolvovať antidopingové vzdelávanie a preukázať to platným certifikátom. V oblasti testovania a vyšetrovania bude vhodné zabezpečiť každého komisára vlastným vybavením a poverenia zasielať elektronicky. Pre inteligentné testovanie v rámci TDP a NRTP bude potrebné systematicky sledovať ADAMS a porovnávať s údajmi z internetu.

6.	Prehľad prinesenej dokumentácie a miesto jej uloženia
-

7.	Osobitne vyhodnotený očakávaný prínos ZPC

Zahraničná pracovná cesta sa uskutočnila na základe pozvania RUSADA adresovaného agentúre. Cieľom pracovnej cesty bolo dohodnúť podrobnosti a nastavenie budúcej spolupráce v oblasti boja za čistý šport. Ruská strana pripravila návrh dohody, ktorá po spripomienkovaní právnou komisiou bola odsúhlasená WADA a zaslaná späť RUSADA na doplnenie. Počas rokovaní bola v Moskve dohoda podpísaná obidvoma stranami.

8.	Spôsob zverejnenia výsledkov ZPC, prenos získaných informácií

Správa je zverejnená na webovej stránke www.antidoping.sk. 

Súhlasím so zverejnením správy na internete.

Správu vypracovali: 																MUDr. Ľubomír Gulán
						
Mgr. Žaneta Csáderová, PhD.

Správu schválil: 					Mgr. Žaneta Csáderová, PhD.
							              riaditeľka SADA

  

Správu schválil:                                                                       JUDr.  Mgr. Martina Lubyová, PhD.
                                                                                                                      Ministerka školstva